भारत में वेश्यावृत्ति

भारत में वेश्यावृत्ति कानूनी है, लेकिन अभी भी इसके कुछ हिस्सों की कई गतिविधियाँ अवैध हैं जैसे- फुटपाथ पर खड़े होकर अनुरोध करने, धंधा करने, याचना करने पर अंकुश लगाने, वेश्यालय का मालिक होने या प्रबंधन करने, होटल में वेश्यावृत्ति करने, बाल वेश्यावृत्ति, दलाली और पैंडरिंग आदि। हालांकि, मुंबई, दिल्ली, कोलकाता, बैंगलोर और चेन्नई सहित भारतीय शहरों में अवैध रूप से कई वेश्यालय चल रहे हैं। एचआईवी/एड्स पर संयुक्त राष्ट्र कार्यक्रम का अनुमान है कि 2016 तक देश में 657,829 वेश्याएं थीं।
अन्य अनौपचारिक अनुमानों की गणना के अनुसार भारत में लगभग 3-10 मिलियन वेश्याएं हैं। भारत को व्यापक रूप से दुनिया के सबसे बड़े वाणिज्यिक सेक्स उद्योग में से एक माना जाता है। यह यौन पर्यटन के एक वैश्विक केंद्र के रूप में उभरकर सामने आया है, जो धनी देशों के यौन पर्यटकों को आकर्षित करता है।भारत में सेक्स उद्योग एक बहु-अरब डॉलर का है, और सबसे तेजी से बढ़ने वाले उद्योगों में से एक है।

इतिहास 
मुगलकाल के समय इन वेश्याओं को तवायफ़ के नाम से जाना जाता था जो भारत के कुलीन वर्ग की सेवा करती थीं। तवायफ़ों ने संगीत, नृत्य (मुजरा), रंगमंच, और उर्दू साहित्यिक परंपरा में उत्कृष्ट योगदान दिया इसके अलावा 16वीं शताब्दी के बाद से तवायफें बड़े पैमाने पर मुगल दरबार की संस्कृति के केंद्र में एक उत्तर भारतीय संस्था के रूप में विद्यमान थीं और 18वीं शताब्दी के मध्य में मुगल शासन के कमजोर होने के साथ और भी अधिक प्रमुख हो गईं। उन्होंने पारंपरिक नृत्य और संगीत रूपों को जारी रखने और फिर आधुनिक भारतीय सिनेमा के उद्भव में अपना महत्वपूर्ण योगदान दिया।

सन्दर्भ
भारत में वेश्यावृत्ति
एशिया में वेश्यावृत्ति
भारत में यौन उद्योग
भारत में यौनिकता
देशानुसार वेश्यावृत्ति
भारतीय समाज